proxectonos/corpus_dominio_legal_administrativo_tmp huggingface dataset:
08/10/2021 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xullo de 2021

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de xullo de 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 4 de outubro de 2021 ata o 14 de decembro de 2021, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 4 de outubro de 2021 A Alcaldesa en funcións, Hector Xavier Ruben Moises Argelagos Albao
08/10/2021 | Administración LocalMunicipal
San Sadurniño
Aprobación de padrón fiscal de axuda no fogar do mes de setembro de 2021

ANUNCIO Exposición pública de aprobación de padrón fiscal de axuda no fogar do mes de setembro de 2021 Apróbase por Resolución da Alcaldía con data 5 de outubro de 2021, o padrón cobratorio correspondente á prestación do servizo de axuda no fogar a persoas dependentes do mes de setembro do presente exercicio 2021, que comprende un total de 35 recibos e ten un importe total de 3.511,89 euros, e á prestación do servizo de axuda no fogar de libre concorrencia do mes de setembro do presente exercicio 2021, que comprende un total de 11 recibos e ten un importe total de 374,54 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 5 de outubro de 2021. O ALCALDE Secundino García Casal
08/10/2021 | Administración LocalMunicipal
Ordes
Información pública da modificación de ordenanzas e regulamentos municipais

EDICTO O Pleno corporativo municipal, en sesión ordinaria de data 30 de setembro de 2021, aprobou inicialmente a modificación das ordenanzas e regulamentos municipais seguintes:  Regulamento de funcionamento da canceira municipal de Ordes.  Ordenanza reguladora das terrazas e doutras ocupacións do dominio público municipal.  Regulamento da piscina climatizada municipal Ana Monserrat Anastasi Douiri. De conformidade co establecido no art.49. b da Lei 7/1985, do 2 de abril, ábrese un trámite de información pública, por prazo de trinta días, a contar desde o seguinte ao de publicación do presente edicto no BOP, dentro dos cales os interesados poderán examinar os expedientes na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptados os acordos ata entonces provisionais. Ordes, 5 de outubro de 2021. O alcalde-presidente José Luis Martínez Sanjurjo
08/10/2021 | Administración LocalMunicipal
Arteixo
Renda e Exaccións
Aprobación provisional da modificación da base 51.ª incluída nas bases de execución do orzamento municipal 2021

Asunto: APROBACIÓN PROVISIONAL DA MODIFICACIÓN DA BASE 51.ª INCLUÍDA NAS BASES DE EXECUCIÓN DO ORZAMENTO MUNICIPAL 2021 O Pleno deste Concello, en sesión ordinaria celebrada en data 30 de setembro de 2021, aprobou a modificación das bases de execución do orzamento vixente. En cumprimento do disposto no artigo 169 do Texto Refundido da Lei Reguladora das Facendas Locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. alcalde-presidente deste Concello para a súa resolución polo Pleno. Arteixo, 4 de outubro de 2021. Asinado dixitalmente: Carlos Calvelo Martínez Alcalde-presidente
08/10/2021 | Administración LocalMunicipal
Touro
Anuncio proposta modificación da celebración de plenos ordinarios

O Pleno do Concello de Touro, en sesión ordinaria celebrada o día 24 de setembro de 2021, adoptou o seguinte acordo: Habéndose aprobado en data 19 de xullo de 2019 a celebración dos Plenos ordinarios, en aplicación do establecido no artigo 46.2, apartado a), da Lei 7/1985, modificada pola Lei 11/1999, cada tres meses coincidindo co último venres do terceiro mes do trimestre natural, ás trece horas e trinta minutos. Tendo en conta que por motivos da necesaria adecuación das datas por coincidir coa celebración dos Plenos ordinarios da Excma. Deputación de a Coruña, da que forma parte o Sr. Alcalde coma Deputado Provincial, o Pleno, por 6 votos a favor (PP), 3 en contra (Marea Veciñal de Touro) e 2 abstencións (1 BNG 1 PSG-PSOE) acorda: -Modificar o acordo de celebración de Plenos ordinarios do Concello de Touro adoptado en data 19 de xullo de 2019 celebrando os mesmos cada tres meses no penúltimo venres do terceiro mes do trimestre natural as trece e horas e trinta minutos. Touro, 4 de outubro de 2021. O Alcalde, Asdo.: Ignacio Codesido Barreiro.
08/10/2021 | Administración LocalMunicipal
Touro
Anuncio aprobación inicial do expediente de modificación da ordenanza reguladora do servizo de abastecemento municipal de auga

O Pleno do Concello de Touro, en sesión ordinaria celebrada o día 24 de setembro de 2021, adoptou o acordo de aprobar inicialmente a modificación da ordenanza reguladora do servizo de abastecemento municipal de auga. O expediente de aprobación exponse ao público nas oficinas municipais por un prazo de 30 días soltos, contados a partir do seguinte ao da publicación deste edicto no BOP, para xeral coñecemento e presentación de reclamacións, se fose o caso, por parte daquelas persoas interesadas no mesmo, en cumprimento do artigo 17 do R. D. Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Caso de que non se produzan alegacións, entenderase este regulamento definitivamente aprobado, procedéndose á publicación do seu texto íntegro. Touro, 4 de outubro de 2021. O Alcalde, Asdo.: Ignacio Codesido Barreiro.
08/10/2021 | Administración LocalMunicipal
Ordes
Información pública da modificación das ordenanzas fiscais números 18 e 19, reguladoras de taxas municipais

EDICTO O Pleno corporativo municipal, en sesión ordinaria de data 30 de setembro de 2021, aprobou provisionalmente a modificación do art.5 (cota tributaria) das ordenanzas fiscais:  N.º 18, reguladora da taxa por prestación do servizo de auga potable.  N.º 19, reguladora da taxa de sumidoiros. De conformidade co establecido no art.17.1 e 2 do R. D. Lexislativo 2/2004, do 5 de marzo, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 5 de outubro de 2021. O alcalde-presidente José Luis Martñinez Sanjurjo
08/10/2021 | Administración LocalMunicipal
Boimorto
Aprobación do padrón fiscal do prezo público da residencia para persoas maiores e centro de día do mes outubro de 2021

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES OUTUBRO 2021 Por Decreto de Alcaldía n.º 437/2021 de data 04/10/2021, acordou aprobar o padrón fiscal do mes de outubro 2021 correspondentes ao prezo público pola prestación de servizos na Residencia para persoas maiores e Centro de día polos seguintes importes: 38 Usuarios da Residencia para persoa maiores: Padrón: 47.395,00 €. 10 Usuarios do Centro de día: Padrón: 6.111,80 €. Servizo de comidas externas (161 menús) mes setembro 2021: Padrón: 882,00 €. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 4 de outubro de 2021. A alcaldesa Asdo.: María Jesús Novo Gómez
08/10/2021 | Administración LocalMunicipal
O Pino
Anuncio da oferta pública de emprego 2021 para a estabilización do emprego temporal

ANUNCIO Anuncio da oferta pública de emprego 2021 para a estabilización do emprego temporal Por Resolución da Alcaldía n.º 2021-0288, do 4 de outubro de 2021, aprobase a oferta pública de emprego 2021 para a estabilización do emprego temporal do concello do Pino, ao amparo do disposto no artigo 19. un.6 da Lei 3/2017, do 27 de xuño, de Orzamentos Xerais do Estado para o ano 2017, polo artigo 19. Un.9 da Lei 6/2018, do 3 de xullo, de Orzamentos Xerais do Estado para o ano 2018 e pola Disposición adicional vixésima terceira da Lei 11/2020, do 30 de decembro, de Orzamentos Xerais do Estado para o ano 2021, corresponde as seguintes prazas: PERSOAL LABORAL FIXO En cumprimento do artigo 91 da Lei 7/1985, do 2 de abril, da Lei Reguladora das Bases de Réxime Local e o artigo 70.2 do texto refundido da Lei do Estatuto Básico do Empregado Público aprobado por Real Decreto Lexislativo 5/2015, do 30 de outubro, publícase a oferta de emprego público para a estabilización de emprego temporal do Concello de Pino (O), en o Boletín Oficial da Comunidade Autónoma/Boletín Oficial da Provincia. Contra a presente Resolución, que pon fin á vía administrativa, pode interpor alternativamente ou recurso de reposición potestativo ante á Alcaldía, no prazo dun mes, a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Santiago ou, á súa elección, o que corresponda ao seu domicilio, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. O Pino, 5 de outubro de 2021. O alcalde Manuel Taboada Vigo
04/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.78307. Vivenda. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Carolina Virginia Viso Bouhaja solicita de Augas de Galicia, por atoparse nas marxes do río Gándara, a autorización de obras na parcela de referencia catastral 3454515NH5935S, no lugar de A Gándara, parroquia de San Pedro de Nós (San Pedro), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.78307. As obras solicitadas consisten na construción dunha vivenda composta de planta baixa e primeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 28 de setembro de 2021. O xefe do Servizo Territorial Néstor Rodríguez Arias (sinatura dixital ao marxe)
04/10/2021 | Administración LocalMunicipal
Cambre
Delegacións de funcións da Alcaldía dende o día 28 de setembro de 2021 ata a incorporación

Esta Alcaldía, con data do día 27 de setembro de 2021, ditou a Resolución número 1651/2021 que se transcribe a continuación: “Por motivos persoais, dende o día de mañá 28 de setembro de 2021 non podo exercer as miñas funcións de alcalde, sen que poida prever a data de incorporación, polo que, de conformidade co establecido no artigo 60 de Regulamento orgánico municipal, RESOLVO: Primeiro: Delegar a totalidade de funcións que ostenta esta Alcaldía no primeiro tenente de alcalde, don Juan González Leirós, que as exercerá dende o día 28 de setembro de 2021 ata a miña incorporación. Segundo: Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello. Terceiro: De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións outorgadas polo alcalde, en virtude do disposto nos artigos 47, 48 e 49 do propio regulamento.” O que se publica para coñecemento xeral. Cambre, 29 de setembro de 2021 O alcalde en funcións P. D. (R. A. nº 1651/2021, do 27 de setembro) Juan González Leirós
04/10/2021 | Administración LocalMunicipal
Miño
Resolución da Alcaldía de delegación da atribución para a celebración dun casamento civil

RESOLUCIÓN DA ALCALDÍA Don Manuel Vázquez Faraldo, alcalde do Concello de Miño, en virtude do disposto no artigo 51 do Código Civil, no artigo 21 da LRBRL 7/85, nos artigos 40 a 45 do ROF 2568/1986 e no artigo 61 da Lei 5/97, do 22 de xullo, de Administración Local de Galicia e demais normativa concordante, RESOLVO: Primeiro. –Delegar a favor de dona Castorina Campmajo Lopez de Murillas, primeira tenente de alcalde, a atribución para a celebración do casamento civil entre dona SANCHO ABARCA BALTUILLE CUBOTA. M. D. e don IURII EUSEBIO RAMON TOMAS MOISAN, que vai ter lugar o día 2 de outubro de 2021, ás 12.00 horas, no salón de plenos do Concello de Miño. Segundo. –Dar conta ao Pleno na primeira sesión ordinaria que realice. Miño, 28 de setembro de 2021. O alcalde Dou fe. A secretaria municipal Manuel Vázquez Faraldo Alejandra Rodríguez Menéndez
04/10/2021 | Administración LocalMunicipal
Narón
Secretaría
Composición tribunal e data primeiro exercicio proceso selectivo técnico/a prevención riscos laborais

A alcaldía do Concello de Narón, en data 15 de setembro de 2021, ditou a seguinte resolución: En relación co proceso selectivo para a provisión de 1 praza de Técnico de prevención de riscos laborais, a alcaldía, en uso das atribucións conferidas pola lexislación vixente RESOLVE PRIMEIRO.- Aproba-la composición do tribunal que xulgará o devandito proceso selectivo e que estará integrado por: SEGUNDO.- O tribunal constituirase o día 18 de outubro de 2.021, ás 9,00 horas no quinto andar da Casa do Concello. TERCEIRO.- Os señores/as aspirantes á praza, deberán presentarse o dia 18 de outubro de 2021, ás 10 horas, no Pazo da Cultura do Concello de Narón, sito na R/Holanda s/n, para levar a cabo o primeiro exercicio do proceso selectivo. Narón, 15 de setembro de 2021 A alcaldesa Marián Ferreiro Díaz
04/10/2021 | Administración LocalMunicipal
Vimianzo
Convocatoria selección personal: Técnico/a de Turismo

Por Resolución de Alcaldía núm.950/2021 de data 28/09/2021 aprobáronse as bases do proceso de selección para a cobertura do posto, como funcionario/a interino/a, A2, mediante concurso oposición, dun/ha técnico/a de Turismo para o proxecto de Oficina de Turismo do ano 2021 e formación de bolsa de traballo (Exp.2021/E001/000015). As bases están a disposición das persoas interesadas no taboleiro de anuncios da sede electrónica do Concello de Vimianzo: https://sede.vimianzo. gal O prazo de presentación de solicitudes será de 5 días hábiles contados a partir do día seguinte á data de publicación desta convocatoria no Boletín Oficial da Provincia. Vimianzo, 28 de setembro de 2021. A Alcaldesa Mónica Rodríguez Ordóñez
04/10/2021 | Administración LocalMunicipal
Mugardos
Avocación de competencia pola Alcaldía para a aprobación Plan Seguridade e Saúde das obras de pista de Pumptrack en O Baño t. m. Mugardos, ao abeiro do convenio de colaboración coa Deputación Provincial de A Coruña núm.94/2019. expte.349/2021

O sr. Alcade do Concello de Mugardos, con data 28.09.2021, dictou a Resolución núm.990/2021, de avocación da competencia (delegada na Xunta de Goberno Local mediante a Resolución de Alcaldía 1414/2019, de 13.12.2019, punto cuarto, apartado segundo modificado pola Resolución da Alcaldía núm.56/2021, de 21.01.2021) para “As competencias como órgano de contratación respecto dos contratos de obras, de suministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere os 5.000 euros e non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.”, de xeito puntual e única e exclusivamente para aprobar o Plan de Seguridade e Saúde das obras de Pista de Pumptrack en O Baño T. M. Mugardos. Mugardos, asinado dixitalmente polo alcade do Concello de Mugardos, D. Nicasio Fernando David Gomez de Ramon Sanguña, o 28 de setembro de 2021
04/10/2021 | Administración LocalMunicipal
As Somozas
Cesión de terreo do cemiterio á asociación do cemiterio veciñal As Somozas

Logo de instruír polos servizos competentes deste Concello, expediente de cesión gratuíta do ben patrimonial que se detalla a continuación: Convócase, de conformidade co o artigo 83 da Lei 39/2015, do 1 de outubro, do Procedemento Administrativo Común das Administracións Públicas, en relación co o artigo 110.1. f. do Regulamento de Bens das Entidades Locais, aprobado por Real Decreto 1372/1986, do 13 de xuño, polo prazo de vinte días, a contar desde o día seguinte ao de publicación do presente anuncio neste Boletín Oficial da Provincia, trámite de información pública, a fin de que calquera persoa física ou xurídica poida examinar o expediente, e de que quen puidesen terse por interesados no mesmo, poidan comparecer e formular cantas alegacións, suxestións ou reclamacións teñan por conveniente. As Somozas, 27 de setembro de 2021. O alcalde Asdo.: Juan Alonso Tembras
04/10/2021 | Administración LocalMunicipal
A Capela
Aprobación inicial da modificación das bases de execución do orzamento municipal do exercicio 2021

ANUNCIO DE APROBACIÓN INICIAL Aprobada inicialmente, por Acordo do Pleno de data 27 de setembro de 2021, a modificación das bases de execución do orzamento municipal para o ano 2021, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, do 5 de marzo, e o artigo 20 do Real Decreto 500/1990, do 20 de abril, exponse ao público o expediente e a documentación preceptiva polo prazo de quince días dende a publicación deste anuncio, aos efectos de reclamacións e alegacións. TEXTO DO ACORDO: PRIMEIRO.–Aprobar a modificación do punto 4 da base número 37 das bases de execución do orzamento municipal para o exercicio 2021 que regula “o precedemento para concesión de axudas e subvencións públicas” nos seguintes termos: «37.4. SUBVENCIÓNS NOMINATIVAS PREVISTAS NO ORZAMENTO MUNICIPAL PARA O EXERCICIO 2021. II. Establécese a subvención nominativa para a promoción da conciliación da vida familiar e laboral da veciñanza ao concorrer as circunstancias previstas no artigo 22.2. c) da Lei 38/2003, do 17 de novembro, Xeral de Subvencións e no artigo 65 do Real Decreto 887/2006, do 21 de xullo, polo que se aproba o Regulamento da Lei Xeral de Subvencións: II. A mencionada subvención outorgarase por Resolución da Alcaldía e notificarase á entidade solicitante. III. A xustificación da subvención deberá facerse no prazo dun mes, contado a partir do fin de cada mes natural. A documentación para a xustificación será a seguinte: a) Facturas detalladas das empresas prestadoras dos servizos. b) Certificado do cumprimento da finalidade. c) Declaración responsable de estar ao corrente das obrigas tributarias. SEGUNDO.–Someter a informacion pública o acordo de modificación das Bases de Execución do orzamento para o exercicio 2021, segundo establecen os artigos 169 e seguintes do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladoras das Facendas Locais e 18 e seguintes do Real Decreto 500/1990. TERCEIRO.–A modificación das Bases de Execución considerarase definitivamente aprobada se durante o prazo de exposición non se presentasen reclamacións. A Capela, 28 de setembro de 2021. O alcalde Manuel Meizoso López
04/10/2021 | Administración LocalMunicipal
Cambre
Aprobación definitiva do expediente da modificación de bases de execución do orzamento para o exercicio 2021

O Pleno da corporación, en sesión ordinaria celebrada con data 26 de agosto de 2021, acordou aprobar inicialmente a modificación da base cuadraxésimo sexta das de execución do orzamento para o exercicio 2021. Publicado anuncio no BOP núm.167, de data 02 de setembro de 2021, e unha vez transcorrido o prazo de quince días sen se presentar reclamacións á mesma, considérase definitivamente aprobada a modificación, consistente na inclusión entre as subvencións nominativas outorgadas de conformidade co establecido no artigo 22.2. a) da Lei xeral de subvencións, das seguintes: “ (.) (…)” De conformidade co disposto no artigo 171.1 do Real decreto lexislativo 2/2004, poderase interpoñer directamente contra a referida modificación, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 29 de setembro de 2021. A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) M.ª Dolores Pan Lesta
04/10/2021 | Administración LocalMunicipal
Zas
Aprobación do padrón do servizo municipal de auga, 1º trimestre 2021

Con data 29/09/2021, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do primeiro trimestre do ano 2021 (do 1 de xaneiro ao 31 de marzo) por un importe total de 15.777,35 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 29 de outubro de 2021 ata o día 29 de decembro de 2021. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 29 de setembro de 2021. O alcalde Manuel Muíño Espasandín
04/10/2021 | Administración LocalMunicipal
Aranga
Secretaría - Intervención
Proyecto de equidistribución por sistema de concerto do sector do solo urbanizable industrial I3

APROBACIÓN DEFINITIVA DO PROXECTO DE EQUIDISTRIBUCIÓN POLO SISTEMA DE CONCERTO DO SECTOR DE SOLO INDUSTRIAL SUBLE ND-I3 De conformidade co artigo 106 da Lei 2/2016, do 10 de febreiro, do Solo de Galicia e disposicións concordantes, a Xunta de Goberno Local de Aranga, con data 29/09/2021, aprobou definitivamente o Proxecto de equidistribución por concerto do sector Suble ND-I3 do PXOM de Aranga, presentado polos propietarios únicos. O que se fai público para xeral coñecemento, informando que contra o presente acordo, que pon fin á vía administrativa, poderá interpoñerse recurso potestativo de reposición no prazo dun mes dende a súa notificación, ante o órgano que adoptou o acordo, de conformirdade cos artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas, ou recurso contencioso-administrativo no prazo de dous meses conforme ao artigo 46 da Lei 29/1998, do 13 de xullo, da Xurisdicción Contencioso-Administrativa. Aranga, 29 de setembro de 2021. O alcaldesa Asdo.: Alberto Platas Álvarez
04/10/2021 | Administración LocalMunicipal
A Capela
Aprobación inicial do expediente de modificación de créditos n.º 8/2021

ANUNCIO DE APROBACIÓN INICIAL O Pleno deste Concello, na sesión extraordinaria celebrada o día 27 de setembro de 2021, acordou a aprobación inicial do expediente de modificación de créditos número 8/2021. Aprobado inicialmente o expediente número de modificación de créditos, de suplemento de crédito e crédito extraordinario, financiado con cargo ao remanente líquido de tesouraría do exercicio 2020, por acordo do Pleno de data 27 de se-tembro de 2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a información pública polo prazo de quince días, a contar dende o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodacapela.sedelectronica. gal. Se transcorrido o mencionado prazo non se presentaran alegacións, considerarase definitivamente aprobado o acordo. A Capela, 28 de setembro de 2021. O alcalde Manuel Meizoso López
04/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79498. Reparación de camiño. Concello de Abegondo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Abegondo solicita de Augas de Galicia, por atoparse nas marxes do río Barcés, Geixadiña e outro, a autorización de obras no lugar de A Calle, parroquia de Sarandóns (Santa María), concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79498. As obras solicitadas consisten na execución do proxecto de “Reparación de camiño de A Calle a Damil (AB-0364)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 28 de setembro de 2021. O xefe do Servizo Territorial Néstor Rodríguez Arias (sinatura dixital ao marxe)
04/10/2021 | Administración LocalMunicipal
Rianxo
Secretaría
Delegación alcaldía

DELEGACIÓN ALCALDÍA O día 27/09/2021 ditouse a Resolución da Alcaldía número 804/2021 que segue: Por ter que ausentarme da Alcaldía os días 29 e 30 de setembro e 1 de outubro de 2021, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, DISPOÑO: PRIMEIRO Delegar as funcións da Alcaldía durante o citado período na 1ª Tenente de alcalde, Dona María del Carmen Figueira Ares. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO Notificar o presente Decreto ao interesado, procedéndose a súa publicación no taboleiro de editos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Rianxo, a mércores 29 de setembro de 2021. Asinado: a alcaldesa accidental, Mª Carmen Figueira Ares
28/10/2021 | Administración LocalMunicipal
As Somozas
Convocatoria para elección de xuiz de paz titular

Estando vacante o cargo de xuiz de paz, de conformidade co establecido no Art.101 da Lei Organica do Poder Xudicial, procédese a efectuar a convocatoria pública para a elección de dito cargo a fin de que as persoas interesadas poidan presentar as súas instancias durante o prazo dos quince días hábiles seguintes á publicación deste anuncio no Boletín Oficial da Provincia da Coruña. Para poder concorrer á convocatoria precísase os seguientes requisitos: a) Nacionalidade española. b) Ser maior de idade. c) Non estar incurso nalgunha das causas de incompatibilidade que se establecen na Lei orgánica do poder xudicial. Están incapacitados os impedidos física ou psíquicamente para a función xudicial, os condenados por delito doloso mentres non obtivesen a rehabilitación, os procesados ou inculpados por delito doloroso en tanto non sexan absoltos ou se dicte auto de sobresemeneto e os que non esten en pleno exercicio dos seu dereitos civís. a) Instancia. b) Certificación de nacemento ou fotocopia autentificada do DNI. c) Certificación expedida polo rexistro central de penados e rebes e declaración complementaria á que fai referencia o artigo 2º da Lei 68/1980, no seu punto 1. a) referente a se se encontra inculpado ou procesado. d) Xustificación de méritos que alegue o/a solicitante.4.-Prazo de presentación de solicitudes: quince días hábiles desde o día seguinte á públicación deste anuncio no BOP.5.- Lugar de presentación de solicitudes: Rexistro de documentos do Concello das Somozas ou preferiblemente na Sede Electronica do Concello das Somozas.https://sede.assomozas.es/Rematado o prazo de presentación de solicitudes, polo Pleno da Corporación procederase á elección do cargo de xuíz de paz titular do Xulgado de Paz das Somozas entre os/as solicitantes que reúnan as condicións legalmente esteblecidas. O acordo adoptarase con voto favorable da maioría absoluta dos membros da Corporación. De non presentarse solicitudes, o Concello Pleno poderá propoñer candidatos idóneos ao Tribunal Superior de Xustiza de Galicia, para o seu nomeamento. O nomeamento do cargo de xuíz de paz titular será efectuado pola Sala de Goberno do Tribunal Superior de Xustiza de Galicia, por un período de catro anos. Nas Somozas, a 19 de outubro de 2021 O alcalde, Asdo./ Juan Alonso Tembrás.
28/10/2021 | Administración LocalMancomunidades
Mancomunidade Ría de Arousa-Zona Norte
Modificación de crédito 8. Crédito extraordinario núm.03/21

O Pleno da Mancomunidade, na sesión realizada no 21 de outubro de 2021, aprobou provisionalmente o crédito extraordinario núm.03/21, por un importe de 9.000 euros e tramitación urxente. Conxuntamente co anterior, no mesmo punto acordouse a modificación das Bases de Execución do orzamento. No cumprimento do disposto no artigo 177.2 e 169.1 do Real decreto lexislativo 2/2004, de 5 de marzo, e nas disposicións concordantes, exponse o expediente ó público na Secretaría da Mancomunidade durante un prazo de quince días hábiles –que empezarán a contar dende o seguinte ó da publicación do presente edicto no Boletín Oficial da Provincia- para que as persoas interesadas poidan examinalo e presentar reclamacións ou alegacións, que deberán ser dirixidas ó alcalde desta corporación. No caso de non se presentaren reclamacións, entenderase definitivamente aprobado. En Boiro, a 25 de outubro de 2021 O presidente Adolfo Muíños Sánchez
28/10/2021 | Administración LocalMunicipal
Ares
Edicto de información pública. Expediente de modificación de creditos 2021/7

EDICTO Aprobación expediente n.º 2021/7. Suplemento de créditos Aprobado con carácter inicial na sesión plenaria ordinaria do día 25 de outubro de 2021 o expediente de créditos número 2021/7 “suplementos de créditos con cargo ao remanente líquido de tesourería”, de conformidade co previsto no artigo 177 en relación co 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e 38 do Real Decreto 500/1990, 20 de abril, exponse ó público polo prazo de quince días, durante os cales os interesados poderán examinalo e presentar reclamacións perante o Pleno do Concello. O expediente de suplementos de créditos consideraráse definitivamente aprobado si durante dito prazo non se houbesen presentado reclamacións. A tal efecto procederáse á publicación do orzamento resumido por capítulos. Ares, 25 de outubro de 2021 O ALCALDE Asdo.: Julio I. Iglesias Redondo
28/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79796. Muro de peche. Concello de Narón

Mihaela Cosmina Unger Castanera, solicita de Augas de Galicia por atoparse nas marxes do río s/d, a autorización de obras, na parcela de referencia catastral 8721611NJ638S0001DJ, no lugar de Os Barreiros, parroquia de Sedes (Santo Estevo), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79796. As obras solicitadas consisten na construción dun muro de peche mediante postes de formigón con placas prefabricadas de formigón e sobre as mesmas unha maia metalica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 22 de outubro de 2021 O xefe do servizo territorial Néstor Rodríguez Arias (sinatura dixital ao marxe)
28/10/2021 | Administración LocalMunicipal
Boimorto
Corrección erro padrón fiscal do servizo de axuda no fogar xuño 2021

Advertido erro no Decreto da Alcaldía núm.300/2021, de data 20/07/2021, relativo á exposición pública de aprobación da liquidación e do padrón de contribuíntes do servizo de axuda no fogar por dependencia do mes de xuño de 2021, publicado no BOP nº 140, do 27.07.2021, procedeuse mediante Decreto 459/2021 de 18/10/2021 a correxir unha das liquidacións practicadas, resultando que o importe total do padrón sería pola cantidade de 2.888,10 €. Polo presente edito, publícase a corrección do erro cometido, facendo constar que o padrón de contribuíntes do servizo de axuda no fogar por dependencia do mes de xuño de 2021 ascende á cantidade de 2.888,10 € Boimorto, 22 de outubro de 2021 A alcaldesa Asdo.- María Jesús Novo Gómez
28/10/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 21 de outubro de 2021 polo que se somete a información pública a solicitude de autorización administrativa dunha infraestrutura gasística nos termos municipais da Coruña e Arteixo (IN627A 2021/7-1)

Para os efectos previstos no artigo 73 da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: Peticionario: empresa NEDGIA S. A. con CIF nº A66560152, e con dirección a efectos de notificación en rúa LISBOA-EDIF. ÁREA CENTRAL-LOCAL 31-H-I-J 15.707 Santiago de Compostela, provincia de A Coruña. Obxecto da petición: o proxecto contempla a execución dunha Ampliación da rede DN 6” unha nova acometida 6” de ga natural a Sarval Bio-Industries Noroeste en MOP 16 bar e unha lonxitude de 2.406 metros no termos municipais de A Coruña e Arteixo (A Coruña).  Ampliación da rede de Aceiro DN 6” en MOP 16 bar cuia conexión inicial se producirá dende a rede existente RAA-I015.1 en Aceiro 4” na Carreteira de Bens no T. M. de A Coruña (A Coruña).  Acometida de Aceiro DN 6” en MOP 16 bar a SARVAL Bio-Industries Noroeste, situado no Lugar San Martín de Suevos, s/n, no T. M. de Arteixo (A Coruña).  Instalacións auxiliares:  Válvula da rede de DN 6”  Válvula de acometida de DN 6”.  Sistema de protección catódica O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data da última publicación deste anuncio. A documentación estará ao dispor dos interesados nas dependencias da Sección de Enerxía desta Xefatura Territorial da Coruña da Vicepresidencia Segunda da Consellería de Economía, Empresa e Innovación, (rúa Vicente Ferrer, núm.2-2º planta, 15071 A Coruña, das 9:00 ás 14:00 horas, de luns a venres, con cita previa no correo electrónico seccion. enerxia. coruna@xunta. es ou nos teléfonos 981 184970 e 184938). Tamén se poderá con- sultar no portal web da Consellería de Economía, Empresa e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-de-gasA Coruña, 21 de outubro de 2021 Isidoro Martínez Arca Xefe Territorial dá Coruña
28/10/2021 | Administración LocalMunicipal
Muxía
Edicto de aprobación do padrón do servizo de ximnasio municipal. setembro 2021

Por Decreto de Alcaldía de 25 de Outubro de 2021 se aprobou a seguinte resolución: “Visto o padrón fiscal da taxa polo servizo de ximnasio municipal do mes de setembro de 2021. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola prestación de servizos deportivos (ximnasio municipal), e que ascende ao importe de 504 euros de 42 usuarios. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución“. Muxía, 25 de Outubro de 2021. O Alcalde, Santiago M. Toba Campaña
28/10/2021 | Administración LocalMunicipal
Abegondo
Subvencións 2021

Mediante a resolución da Alcaldía núm.381/2021 do 05/10/2021 aprobouse realizar a convocatoria pública e aprobar as bases da convocatoria subvencións correspondentes a entidades sen ánimo de lucro do Concello de Abegondo da anualidade 2021. As bases reguladoras da convocatoria estarán publicadas no taboleiro de anuncios do Concello de Abegondo, na páxina web municipal e na sede electrónica do Concello de Abegondo. Abegondo, 7 de outubro de 2021 O alcalde José Antonio Santiso Miramontes
28/10/2021 | Administración LocalMunicipal
Miño
Aprobación inicial da modificación da Ordenanza fiscal número 5, reguladora da taxa por saneamento, e da Ordenanza fiscal número 9, reguladora da taxa por subministro de auga

O Pleno da Corporación municipal do Concello de Miño, na sesión realizada o día 21 de outubro de 2021, acordou a aprobación inicial da modificación das seguintes ordenanzas fiscais: – Ordenanza fiscal número 5, reguladora da taxa por saneamento, así como de tratamento e depuración de augas residuais incluída a vixilancia especial dos sumidoiros particulares. – Ordenanza fiscal número 9, reguladora da taxa por subministro de auga. De conformidade co establecido no artigo 49) da Lei 7/85, do 2 de abril, reguladora das Bases do Réxime Local, os expedientes de referencia quedan sometidos a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar ditos expedientes nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentase ningunha reclamación, o acordo elevarase automaticamente a definitivo, sen necesidade de acordo plenario. Miño, 25 de outubro de 2021. O alcalde Manuel Vázquez Faraldo